|  |  |
| --- | --- |
| Numri i lëndës: | 2021:029103 |
| Datë: | 22.04.2024 |
| Numri i dokumentit:  | 05602386 |

PKR.nr. 83/21

NË EMËR TË POPULLIT

GJYKATA THEMELORE NË PRISHTINË-Departamenti për Krime të Rënda, Kryetari i trupit gjykues Gëzim Ademi, me anëtarët e trupit gjykues: Naser Foniqi e Alltën Murseli, me pjesëmarrjen e bashkëpunëtores profesionale Fatime Shabani, në çështjen penale ndaj të pandehurit E.Sh, për shkak të veprës penale Falsifikimi i parasë nga neni 302 paragrafi 2 të KPRK-së, sipas aktakuzës së Prokurorisë Themelore në Prishtinë - Departamenti për Krime të Rënda, nr.PP.I.nr. 454/2016, te datës 18.02.2021, pas mbajtjes së shqyrtimin gjyqësor me datën 16.04.2024, në prezencë të Prokurorit të Shtetit, A.H, të pandehurit E.Sh, me mbrojtësin sipas autorizimit av. A.K, me datë 16.04.2024, publikisht shpalli, ndërsa me datë 22.04.2024 përpiloi këtë:

A K T G J Y K I M

Të pandehurit

**E.Sh,** I biri i A.. dhe M..., e vajzërisë B..., i lindur me ...., në fsh. T.., me vendbanim në Prishtinë në rr.”R.D” nr. 10, me nr. personal ......, Shqiptar, Shtetas I Republikës së Kosovës, I martuar, baba i tre fëmijëve, ka të kryer fakultetin e juridik, i gjendjes së mesme ekonomike.

Në mbështetje të nenit 362 par.1 pika 1.1 të Kodit të Procedurës Penale (KPP):

REFUZOHET AKUZA

Sepse:

Duke ditur se paratë janë të falsifikuara, ka vu në qarkullim paratë e falsifikuara me qëllim për t’i vënë në qarkullim si të vërteta, në atë mënyrë që i pandehuri E.Sh, me datën 13.10.2015 rreth orës 13:20 minuta, në Bankën “BPB” në rrugën “UÇK” në Prishtinë, derisa dëshmitarët B.I dhe G.M kanë qenë duke deponuar në këtë bankë një shumë të konsiderueshme të hollash, të cilat ia kishte huazuar i pandehuri E.Sh për të bërë pagesën për blerjen e banesës, zyrtarët e bankës kanë vërejtur se katërmbëdhjetë kartëmonedha prej 50 € , janë të dyshuara, ku pas ekspertimit ka rezultuar se 10 kartëmonedha me numra serik: X84110061692, X44706564515, X84837887579, X83283720221, S32713885402, P27751612168, S46179208888, X82834826753, S54403367767, S52185470776, posedojnë tiparet mbrojtëse të sigurisë sipas teknologjisë standarde të prodhimit, mirëpo hologrami është i imituar dhe nuk është origjinal, gjithashtu , si rezultat i kontaktit me ndonjë reagjent kimik, kartëmonedhave në fjalë i janë dëmtuar tiparet mbrojtëse të sigurisë si reaksion ultra violetë (UV) i ngjyrës, peri i sigurisë si dhe ngjyra pamore e ndryshimit (OVI), dhe si përfundim, sipas ekspertizës, këto para janë falsifikim i pjesshëm, ndërsa kartëmonedhat tjera, me numra serik : S40579030618, P22843085527, X79822373627, X37044284879, i posedojnë tiparet mbrojtëse të sigurisë sipas teknologjisë standarde të prodhimit, mirëpo në kontakt me ndonjë reagjent kimik , kartëmonedhave në fjalë i janë dëmtuar tiparet mbrojtëse të reaksionit ultra violetë (UV) të ngjyrës.

Me këtë i pandehuri kishte për të kryer veprën penale Falsifikimi i parasë, nga neni 302 par.2 të KPRK –së

Pasi që prokurori i shtetit hoqi dorë nga ndjekja penale në fjalën përfundimtare të shqyrtimit gjyqësor.

Në mbështetje të nenit 302 par.6 të KPRK-së, e lidhur me nenin 276 par.1 e lidhur me par.2 nënpar.2.5 të KPP, ndaj te pandehurit konfiskohen kartëmonedhat në shumë prej nga 50 euro, si në vijim: X84110061692, X44706564515, X84837887579, X83283720221, S32713885402, P27751612168, S46179208888, X82834826753, S54403367767, S52185470776, S40579030618, P22843085527, X79822373627 X37044284879, ashtu që të njëjtat duhet të shkatërrohen.

Shpenzimet e procedurës penale, bien barrë e mjeteve buxhetore të kësaj gjykate.

 Pala e dëmtuar nuk ka paraqitur kërkesë pasurore juridike.

A r s y e t i m

Prokuroria Themelore në Prishtinë - Departamenti për Krime të Rënda, me aktakuzën PP.I.nr.454/16, e datës 18.02.2021, te pandehurin E.Sh, e ka akuzuar për veprës penale Falsifikimi i parasë nga neni 302 paragrafi 2 të KPRK-së.

Gjykata me datën 27.09.2023, 18.10.2023, 29.11.2023, 11.01.2024, 29.02.2024, 16.04.2024, ka caktuar dhe ka mbajtur seancën e shqyrtimit gjyqësor, ku ishin të pranishëm Prokurori i Shtetit, i pandehuri, dhe mbrojtësi e tij. Menjëherë pas leximit të aktakuzës, gjykata pyet të pandehurin se a e ka kuptuar aktakuzën dhe a kanë nevojë për sqarime shtesë, duke i’ u dhënë mundësinë që të deklarohen në lidhje me fajësinë, ku i pandehuri ka deklaruan se nuk ndjen veten fajtor për veprën penale që i’u vihet në barrë, sipas aktakuzës.

Gjykata ka vazhduar me shqyrtimin gjyqësor, duke paraqitur palët fjalët hyrëse, dhe administrimin e provave, dhe pastaj janë dëgjuar të pandehurit.

Prokurori i Shtetit në fjalën përfundimtare ka deklaruar se gjatë shqyrtimit gjyqësor lidhur me aktakuzën PP.I.nr.454/2016 të datës 18.02.2021, u vërtetua se nga shuma prej 54,500.00 €, të cilat i pandehuri i ka deponuar në emër të G.M, në kartëmonedhat prej 50 €, kanë rezultuar se 10 nga këto kartëmonedha janë të falsifikuara në vlerë totale prej 500 €. Andaj, ky është një fakt i pamohueshëm se këto kartëmonedha janë fals dhe do të asgjësohen, mirëpo duke pasur parasysh se kjo vepër kryhet vetëm me dashje dhe nuk është arritur të vërtetohet se i akuzuari e ka ditur se kjo para është e falsifikuar, prokuroria në bazë të nenit 51 tërhiqet nga ndjekja penale.

Në prezencën e këtyre rrethanave, e duke pasur parasysh faktin se prokurori i shtetit u tërhoq nga ndjekja penale, gjykata vlerëson që janë plotësuar kushtet që të refuzohet akuza në kuptim të nenit 362 par.1 pika 1.1 të KPPRK-së pasi më nuk kemi objekt shqyrtimi në këtë çështje penale.

Gjykata, si në dispozitiv të Aktgjykimit ndaj të akuzuarit, i ka konfiskuar parat e falsifikuara, duke marrë për bazë sigurinë juridike po ashtu të njëjtat janë sende që është rezultat i kryerjes së veprës penale siç vërtetohet më lartë, në mbështetje të nenit 276 par.1 e lidhur me par.2 nënpar.2.5 të KPP, ku përcakton se kimikatet, fabrikat, pajisjet laboratorike apo substancat e krijuara apo të përdorura në veprën penale nga nenet 286, 287 ose 295 ose 297 të KPRK, pasuria që është qenësisht e paligjshme i nënshtrohet automatikisht konfiskimit pa marr parasysh gjetjet e gjyqtarit lidhur me fajësinë apo pafajësinë e të akuzuarit, e lidhur me nenin 302 par.6 te KPRK-së, i cili përcakton se Paraja e falsifikuar dhe pajisjet për prodhimin apo ndryshimin e saj konfiskohen, andaj për shkak te këtyre konstatimeve gjykata ka vendosur si në dispozitiv për konfiskimin e tyre.

Lidhur me shpenzimet e procedurës penale, gjykata vendosi në përputhje me nenin 453 par.1 të KPPRK-së.

Nga arsyet e theksuara si me lartë, në pajtim të nenit 362 par.1 pika 1.1 të Kodit të Procedurës Penale (KPP) u vendos si në dispozitiv të këtij aktgjykimi.

GJYKATA THEMELORE NË PRISHTINË

 DEPARTAMENTI PËR KRIME TË RËNDA

PKR.nr.83/21 datë 22.04.2024

Bashkëpunëtore profesionale Kryetari i trupit gjykues

Fatime Shabani Gëzim Ademi

 \_\_\_\_\_\_\_\_\_\_\_\_\_\_\_\_\_\_\_

KËSHILLA JURIDIKE: Kundër këtij aktgjykimi palët kanë të drejtë ankese në Gjykatën e Apelit Prishtinë, në afat prej pesëmbëdhjetë (30) ditësh, llogaritur nga dita e pranimit të tij. Ankesa dorëzohet përmes kësaj Gjykate, në kopje të mjaftueshme për palët dhe gjykatën.